José Manuel Prieto: "El nou espai nàutic serà transcendental per al desenvolupament present i futur de Gandia"
24 abril 2024

## José Manuel Prieto: "El nou espai nàutic serà transcendental per al desenvolupament present i futur de Gandia"24 abril 2024Última actualització: 24 abril 2024

![](../gestion/img/a523c422f20c9b6b63dad41f149db15437fcf5070c19bfc993fc4f8b1c14ec0d.jpg)  
  

L'**alcalde de Gandia, José Manuel Prieto**, ha valorat els principals punts del Consell d'Administració de l'Autoritat Portuària de València (APV) celebrat ahir, i altres aspectes que afecten al futur del port de Gandia i el seu entorn.  
  
En primer lloc, sobre la **concessió de la zona de l’antic Club Nàutic per part del Consell d’Administració de la APV a l'empresa Alcara Infraestructuras per desenvolupar un nou espai nàutic**, Prieto ha manifestat que la ciutadania _“recuperarà un espai de primer ordre a la platja que a més disposarà de zona comercial, acollirà les escoles de rem i vela i espais d'oci"_. _"És una bona notícia i transcendent per al desenvolupament present i futur de la nostra ciutat". Per a l’alcalde, “la culminació d'aquest expedient suposa la creació d'un nou espai d'oportunitats per als ciutadans”_.

  
La **inversió prevista és de 8,2 milions d'euros i el temps d'execució és de 24 mesos**. Aquesta adjudicació té una validesa de 35 anys.  
  
L'actuació suposarà nou motor econòmic i d'inversió a la platja per a aquesta zona nàutic-esportiva que podran gaudir de totes aquelles persones que vulguen fer ús de les instal·lacions, disposen d'un vaixell o que vulguen practicar esports nàutics. _"Només ens queda esperar que les obres comencen ràpidament i que aquesta legislatura puguem gaudir de l'espai"_.  
  
Aquest projecte se suma a la **gran transformació del port amb la inversió de sis milions de l'Autoritat Portuària per a la remodelació de la zona dels tinglados**. Aquest projecte qual es troba en fase de redacció per fer una realitat que els treballs s'inicien a principis del pròxim any. Una actuació que obri el port al Grau generant nou espais d'oci ciutadà i de generació d'oportunitats als quals se sumarà la **instal·lació de l'Institut Espanyol d'Oceanografia gràcies a una inversió del CSIC i del Ministeri de Ciència de 16 milions d'euros**.

  
**Aprovada la nova delimitació d’espais i usos portuaris**

  
En segon lloc, la primera autoritat municipal ha informat que el BOE va publicar ahir l'ordre del Ministeri de Transports i Mobilitat Sostenible que aprova la nova delimitació d'espais i usos portuaris del Port de Gandia que obri la zona per ser gaudida per la ciutadania. Espais com **l'escullera, la plaça de la Llotja, el Moll dels Borja o l'entorn de l'església de Sant Nicolau passen a ser gestionats pel consistori**. _"Ara podrem gestionar-los d'una manera més eficaç per consolidar aquestes zones portuàries com a espais oberts a tots"_.

Prieto també ha informat que aquesta ordre ministerial també cataloga altres espais portuaris que passar a ser d'altres administracions com és el cas de la **platja de Venècia, que passa al Ministeri de Costes**. _"En definitiva, avancem en la integració d'aquests espais per posar-los a l'abast de la ciutadania i generar espais d'oportunitats”_, ha declarat.  
  
Finalment, ha anunciat que el pròxim dia 30 d'abril se signarà el conveni amb el director general de l'Autoritat Portuària que donarà carta de naturalesa a tots aquests canvis per finalitzar la gran transformació del port i de la zona nàutica de Gandia.

[Twittear](https://twitter.com/share)